title: Komisijas Īstenošanas regula (ES) Nr. 414/2013 ( 2013. gada 6. maijs ), ar kuru nosaka procedūru atļaujas piešķiršanai vienādiem biocīdiem saskaņā ar Eiropas Parlamenta un Padomes Regulu (ES) Nr. 528/2012  Dokuments attiecas uz EEZ

text:
               7.5.2013

               LV

               Eiropas Savienības Oficiālais Vēstnesis

               L 125/4

         KOMISIJAS ĪSTENOŠANAS REGULA (ES) Nr. 414/2013
   (2013. gada 6. maijs),
   ar kuru nosaka procedūru atļaujas piešķiršanai vienādiem biocīdiem saskaņā ar Eiropas Parlamenta un Padomes Regulu (ES) Nr. 528/2012
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 17. panta 7. punktu,
   tā kā:

               (1)

               Regulā (ES) Nr. 528/2012 ir noteiktas procedūras pieteikumu iesniegšanai biocīdu atļaujas saņemšanai un procedūras biocīdu atļaujas piešķiršanai.

               (2)

               Ja tai pašai saņemošajai kompetentajai iestādei vai Aģentūrai iesniedz pieteikumus divām vai vairākām atļaujām biocīdiem ar vienādām īpašībām, atļaujas drīkst piešķirt, pamatojoties uz viena biocīda novērtēšanu, – attiecīgos gadījumos – uz salīdzinošu izvērtēšanu. Tāpēc šādiem gadījumiem ir lietderīgi paredzēt pielāgotu atļaujas piešķiršanas procedūru.

               (3)

               Noteikumiem un nosacījumiem attiecībā uz biocīda piedāvāšanu tirgū un lietošanu vajadzētu pamatoties uz biocīdam veikto novērtējumu. Tāpēc ir piemēroti pieprasīt, lai biocīdi, kuriem atļaujas piešķirtas saskaņā ar šo regulu, tiktu atļauti, izmantojot tos pašus noteikumus un nosacījumus, ko piemēro tiem novērtētajiem biocīdiem, uz kuriem noteikumi un nosacījumi attiecas, izņemot attiecībā uz atšķirīgām biocīda iezīmēm.

               (4)

               Regulā tiek noteikta procedūra, kas paredzēta Regulā (ES) Nr. 528/2012, ko piemēro no 2013. gada 1. septembra, tāpēc šī regula arī būtu jāpiemēro no minētā datuma.

               (5)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Priekšmets
   Šajā regulā ir noteikta procedūra, ko piemēro, ja atļauja piešķirama biocīdam (“vienādi biocīdi”), kurš attiecībā uz visu jaunāko informāciju, kas iesniegta saistībā ar atļaujas piešķiršanu vai reģistrāciju, ir identisks citam biocīdam vai biocīdu saimei, kam piešķirta atļauja vai kas reģistrēta saskaņā ar Eiropas Parlamenta un Padomes Direktīvu 98/8/EK (2) vai Regulu (ES) Nr. 528/2012 vai attiecībā uz kuru iesniegts šādas reģistrēšanas pieteikums vai atļauja (“saistītais atsauces biocīds”), izņemot attiecībā uz informāciju, uz ko var attiekties administratīvi grozījumi saskaņā ar Komisijas 2013. gada 18. aprīļa Īstenošanas regulu (ES) Nr. 354/2013 par tādu biocīdu izmaiņām, kas atļauti saskaņā ar Eiropas Parlamenta un Padomes Regulu (ES) Nr. 528/2012 (3).
   2. pants
   Pieteikumu saturs
   Atkāpjoties no Regulas (ES) Nr. 528/2012 20. panta 1. punkta un minētās regulas 43. panta 1. punktā noteiktajām informācijas prasībām, pieteikumā atļaujas saņemšanai vienādam biocīdam ir ietverta šāda informācija:

               a)

               atļaujas numurs vai, ja saistītie atsauces biocīdi vēl nav apstiprināti, saistītā atsauces biocīda pieteikuma numurs Biocīdu reģistrā;

               b)

               norāde par ierosinātajām atšķirībām starp vienādo biocīdu un saistīto atsauces biocīdu un pierādījumi, ka šie biocīdi visos citos aspektos ir identiski;

               c)

               ja tas nepieciešams saskaņā ar Regulas (ES) Nr. 528/2012 59. panta 1. punktu, piekļuves pilnvara visiem datiem, kas pamato atļaujas piešķiršanu saistītajam atsauces biocīdam;

               d)

               biocīda raksturojuma kopsavilkuma projekts vienādajam biocīdam.

         3. pants
   Pieteikumu iesniegšana un validēšana valsts atļaujas piešķiršanai
   1.   Ja saistītajam atsauces biocīdam ir piešķirta valsts atļauja vai attiecībā uz to ir iesniedzams pieteikums šādas atļaujas saņemšanai, pieteikumus atļaujas piešķiršanai vienādam biocīdam saskaņā ar Regulas (ES) Nr. 528/2012 29. panta 1. punktu iesniedz kompetentajai iestādei, kas piešķīrusi valsts atļauju saistītajam atsauces biocīdam vai kurai iesniegts pieteikums atļaujas piešķiršanai saistītajam atsauces biocīdam.
   2.   Atkāpjoties no Regulas (ES) Nr. 528/2012 29. panta 2. un 4. punkta, kompetentā iestāde validē pieteikumu 30 dienās pēc tā pieņemšanas, ja ir iesniegta 2. pantā norādītā informācija.
   Validācijā ietver pārbaudi, vai ierosinātās atšķirības starp vienādo biocīdu un saistīto atsauces biocīdu attiecas tikai uz informāciju, uz ko var attiekties administratīvi grozījumi saskaņā ar Īstenošanas regulu (ES) Nr. 354/2013.
   4. pants
   Pieteikumu iesniegšana un validēšana Savienības atļaujas piešķiršanai
   1.   Ja saistītajam atsauces biocīdam ir piešķirta Savienības atļauja vai attiecībā uz to ir iesniedzams pieteikums šādas atļaujas saņemšanai, pieteikumus atļaujas piešķiršanai vienādam biocīdam iesniedz Aģentūrai saskaņā ar Regulas (ES) Nr. 528/2012 43. panta 1. punktu.
   2.   Tomēr pieteikumā neietver apstiprinājumu, ka biocīdam būtu līdzvērtīgi lietošanas nosacījumi visā Savienībā, vai atsauci uz kompetento iestādi, kas veic novērtēšanu.
   3.   Šā panta piemērošanas nolūkā Regulas (ES) Nr. 528/2012 43. panta 2. punktu saprot kā Aģentūrai noteiktu pienākumu informēt tikai pieteikuma iesniedzēju.
   4.   Atkāpjoties no Regulas (ES) Nr. 528/2012 43. panta 3. punkta pirmās un otrās daļas, Aģentūra validē pieteikumu 30 dienās pēc tā pieņemšanas, ja ir iesniegta 2. pantā norādītā informācija.
   5.   Validācijā ietver pārbaudi, vai ierosinātās atšķirības starp vienādo biocīdu un saistīto atsauces biocīdu attiecas tikai uz informāciju, uz ko var attiekties administratīvi grozījumi saskaņā ar Īstenošanas regulu (ES) Nr. 354/2013.
   6.   Šā panta piemērošanas nolūkā visas atsauces uz kompetento iestādi, kas veic novērtēšanu, Regulas (ES) Nr. 528/2012 43. panta 3. punkta trešajā daļā un 43. panta 4. un 5. punktā saprot kā atsauces uz Aģentūru.
   5. pants
   Pieteikumu valsts atļaujas piešķiršanai novērtēšana un lēmuma pieņemšana
   Atkāpjoties no Regulas (ES) Nr. 528/2012 30. panta, saņemošā kompetentā iestāde 60 dienu laikā pēc pieteikuma validācijas atbilstoši 3. pantam vai – attiecīgos gadījumos – no vēlāka datuma, kad pieņemts atbilstošais lēmums par saistīto atsauces biocīdu, pieņem lēmumu, vai piešķirt vai nepiešķirt atļauju vienādam biocīdam saskaņā ar minētās regulas 19. pantu.
   6. pants
   Pieteikumu Savienības atļaujas piešķiršanai novērtēšana un lēmuma pieņemšana
   1.   Atkāpjoties no Regulas (ES) Nr. 528/2012 44. panta 1., 2. un 3. punkta, Aģentūra 30 dienu laikā pēc pieteikuma validācijas atbilstoši šīs regulas 4. pantam vai – attiecīgos gadījumos – no vēlāka datuma, kad iesniegts atzinums par saistīto atsauces biocīdu saskaņā ar Regulas (ES) Nr. 528/2012 44. panta 3. punktu, sagatavo un iesniedz Komisijai atzinumu par pieteikumu.
   2.   Ja Aģentūra iesaka atļaut biocīdu, atzinumā tiek iekļauti vismaz abi šādi elementi:

               a)

               paziņojums par to, vai ir ievēroti Regulas (ES) Nr. 528/2012 19. pantā minētie nosacījumi, un biocīda raksturojuma kopsavilkuma projekts, kā norādīts minētās regulas 22. panta 2. punktā;

               b)

               vajadzības gadījumā sīkāka informācija par noteikumiem un nosacījumiem, kas būtu jāpiemēro attiecībā uz biocīda piedāvāšanu tirgū un lietošanu.

         7. pants
   Vienādu biocīdu atļaujas un grozījumi
   1.   Vienāda biocīda atļaujas numurs atšķiras no saistītā atsauces biocīda atļaujas numura.
   Visos citos aspektos vienāda biocīda atļaujas saturs ir identisks saistītā atsauces biocīda atļaujai, izņemot informāciju, kas biocīdus atšķir. Biocīdu reģistrā ir redzama saikne starp vienādiem biocīdiem un saistītiem atsauces biocīdiem.
   2.   Par vienāda biocīda vai saistīta atsauces biocīda izmaiņām savstarpēji nesaistīti ziņo vai iesniedz pieteikumu saskaņā ar Īstenošanas regulu (ES) Nr. 354/2013.
   Vienāda biocīda vai saistīta atsauces biocīda atļaujas drīkst grozīt vai atcelt savstarpēji nesaistīti.
   Tomēr, novērtējot ierosinātas vienāda biocīda vai saistīta atsauces biocīda izmaiņas, kompetentā saņēmēja iestāde vai – attiecīgā gadījumā – Aģentūra apsver, cik piemēroti ir atcelt vai grozīt citu biocīdu atļaujas, ar kuriem attiecīgajam biocīdam ir saikne Biocīdu reģistrā, kā minēts 1. punkta otrajā daļā.
   8. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. septembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 6. maijā

            Komisijas vārdā –

            priekšsēdētājs

         José Manuel BARROSO

      (1)  OV L 167, 27.6.2012., 1. lpp.

      (2)  OV L 123, 24.4.1998., 1. lpp.

      (3)  OV L 109, 19.4.2013., 4. lpp.


title: Komisijas Īstenošanas regula (ES) 2016/1435 (2016. gada 29. augusts), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               30.8.2016

               LV

               Eiropas Savienības Oficiālais Vēstnesis

               L 233/4

         KOMISIJAS ĪSTENOŠANAS REGULA (ES) 2016/1435
   (2016. gada 29. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 29. augusts

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AR

                  186,0

                  MA

                  155,2

                  ZZ

                  170,6

                  0707 00 05

                  TR

                  172,1

                  ZZ

                  172,1

                  0709 93 10

                  TR

                  132,0

                  ZZ

                  132,0

                  0805 50 10

                  AR

                  192,3

                  CL

                  143,1

                  TR

                  156,0

                  UY

                  138,9

                  ZA

                  169,5

                  ZZ

                  160,0

                  0806 10 10

                  EG

                  230,9

                  TR

                  132,4

                  ZZ

                  181,7

                  0808 10 80

                  AR

                  120,9

                  BR

                  106,9

                  CL

                  145,6

                  NZ

                  152,8

                  UY

                  93,1

                  ZA

                  93,9

                  ZZ

                  118,9

                  0808 30 90

                  AR

                  93,2

                  CL

                  101,2

                  TR

                  139,2

                  ZA

                  110,5

                  ZZ

                  111,0

                  0809 30 10 , 0809 30 90

                  TR

                  130,7

                  ZZ

                  130,7

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 317/2012 ( 2012. gada 12. aprīlis ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               13.4.2012

               LV

               Eiropas Savienības Oficiālais Vēstnesis

               L 103/45

         KOMISIJAS ĪSTENOŠANAS REGULA (ES) Nr. 317/2012
   (2012. gada 12. aprīlis),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 12. aprīlī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  49,6

                  TN

                  107,6

                  TR

                  116,0

                  ZZ

                  91,1

                  0707 00 05

                  TR

                  155,7

                  ZZ

                  155,7

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  80,0

                  TR

                  119,5

                  ZZ

                  99,8

                  0805 10 20

                  EG

                  52,3

                  IL

                  92,6

                  MA

                  47,6

                  TN

                  54,7

                  TR

                  61,6

                  ZA

                  34,5

                  ZZ

                  57,2

                  0805 50 10

                  TR

                  57,2

                  ZZ

                  57,2

                  0808 10 80

                  AR

                  92,1

                  BR

                  84,7

                  CA

                  121,8

                  CL

                  105,5

                  CN

                  112,5

                  MK

                  31,8

                  US

                  179,8

                  ZA

                  156,2

                  ZZ

                  110,6

                  0808 30 90

                  AR

                  91,8

                  CL

                  121,5

                  CN

                  77,5

                  US

                  107,0

                  UY

                  67,7

                  ZA

                  113,4

                  ZZ

                  96,5

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/1479 (2017. gada 16. augusts), ar ko Īstenošanas regulu (ES) 2016/1240 groza attiecībā uz intervences krājumu realizāciju pārtikas izplatīšanas shēmā vistrūcīgāko personu atbalstam

text:
                  17.8.2017

                  LV

                  Eiropas Savienības Oficiālais Vēstnesis

                  L 211/10

            KOMISIJAS ĪSTENOŠANAS REGULA (ES) 2017/1479
      (2017. gada 16. augusts),
      ar ko Īstenošanas regulu (ES) 2016/1240 groza attiecībā uz intervences krājumu realizāciju pārtikas izplatīšanas shēmā vistrūcīgāko personu atbalstam
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 20. panta i) punktu,
      tā kā:

                  (1)

                  Saskaņā ar Regulas (ES) Nr. 1308/2013 16. panta 2. punktu produktus, kas iepirkti valsts intervencē (“intervences produkti”), var realizēt, darot tos pieejamus pārtikas izplatīšanas shēmā vistrūcīgāko personu atbalstam Savienībā (“shēma”), kā tas izklāstīts attiecīgajos Savienības tiesību aktos.

                  (2)

                  Eiropas Parlamenta un Padomes Regulas (ES) Nr. 223/2014 (2) 23. panta 4. punkts nosaka, ka pārtiku, ko paredzēts izplatīt vistrūcīgākajām personām Savienībā, var iegūt, izmantojot, apstrādājot vai pārdodot intervences produktus, ja vien tas ir ekonomiski vislabākais variants un nesamērīgi nekavē pārtikas produktu piegādi.

                  (3)

                  Lai gan Komisijas Deleģētajā regulā (ES) 2016/1238 (3) ir iekļauti noteikumi par nodrošinājuma iemaksāšanu, iesniedzot piedāvājumu vai konkursa piedāvājumu intervences produktu realizācijai saskaņā ar shēmu, Komisijas Īstenošanas regulā (ES) 2016/1240 (4) nav iekļauti sīki izstrādāti noteikumi par procedūrām, kas saistītas ar produktiem, kuri darīti pieejami izmantošanai shēmā.

                  (4)

                  Ja intervences produkti ir pieejami un dominējošie tirgus apstākļi ir labvēlīgi šādu produktu realizācijai, Komisijai vajadzētu būt iespējai nolemt minētos produktus darīt pieejamus izmantošanai shēmā. Šim nolūkam Komisijai būtu jānosaka daudzums, kāds ir darāms pieejams, un dalībvalstīm, kas vēlas saņemt daļu no daudzuma, kurš darīts pieejams, būtu jāiesniedz pieprasījums.

                  (5)

                  Ja kopējais pieprasītais daudzums pārsniedz kopējo pieejamo daudzumu, produkti būtu jāpiešķir proporcionāli pieprasītajam daudzumam. Pieejamās partijas pēc tam starp dalībvalstīm būtu jāsadala saskaņā ar Komisijas noteiktiem kritērijiem, ņemot vērā produktu atrašanās vietu.

                  (6)

                  Tā kā intervences produkti var būt atšķirīgi un tiem var būt dažādas īpašības, vispiemērotākais un efektīvākais realizācijas veids izmantošanai shēmā var atšķirties. Tāpēc ir jāparedz attiecīgi procedūras noteikumi, tostarp konkrēti termiņi.

                  (7)

                  Papildus intervences produktu izmantošanai vai apstrādei, iespējams efektīvs risinājums ir to pārdošana, izmantojot to dalībvalstu organizētu konkursa procedūru, kurām ir piešķirta daļa no daudzuma, kas darīts pieejams izmantošanai shēmā. Būtu jāparedz īpaši noteikumi pārdošanai, izmantojot šādas konkursa procedūras. Lai novērstu attiecīgo tirgu traucējumu risku, ko rada pārdošana, izmantojot konkursa procedūras, ir lietderīgi noteikt minimālo cenu, par kuru zemākas cenas piedāvājumus nepieņem.

                  (8)

                  Tādēļ Īstenošanas regula (ES) 2016/1240 būtu attiecīgi jāgroza.

                  (9)

                  Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

            IR PIEŅĒMUSI ŠO REGULU.
      1. pants
      Īstenošanas regulu (ES) 2016/1240 groza šādi:

                  1)

                  regulas II sadaļā pievieno šādu IV nodaļu:
                  “IV NODAĻA

                        Intervences produktu realizācija pārtikas izplatīšanas shēmā vistrūcīgāko personu atbalstam Savienībā

                  38.a pants
                  Intervences produktu pieejamības nodrošināšana izmantošanai shēmā
                  1.   Komisija ar īstenošanas regulu, kas pieņemta saskaņā ar Regulas (ES) Nr. 1308/2013 229. panta 2. punktā minēto procedūru, intervences produktus var darīt pieejamus izmantošanai minētās regulas 16. panta 2. punktā minētajā pārtikas izplatīšanas shēmā vistrūcīgāko personu atbalstam Savienībā (“shēma”).
                  2.   Šā panta 1. punktā minētajā īstenošanas regulā jo īpaši iekļauj šādu informāciju:

                              a)

                              to produktu veidu un daudzumu, kas darīti pieejami izmantošanai shēmā;

                              b)

                              to produktu atrašanās vietu, kas darīti pieejami izmantošanai shēmā, un, ņemot vērā minēto atrašanās vietu, kritērijus pieejamo partiju sadalīšanai starp attiecīgajām dalībvalstīm;

                              c)

                              veidu, kādā produkti ir realizējami saskaņā ar Eiropas Parlamenta un Padomes Regulas (ES) Nr. 223/2014 (*1) 23. panta 4. punkta otro daļu (tieša izmantošana, apstrāde vai pārdošana), lai tos darītu pieejamus izmantošanai shēmā tādā veidā, kas ir ekonomiski vislabākais variants, ņemot vērā šo produktu īpašības un raksturojumu;

                              d)

                              ja produktus paredzēts pārdot saskaņā ar šīs regulas 38.b pantu, nodrošinājuma iemaksas lielumu saskaņā ar Deleģētās regulas (ES) 2016/1238 4. panta a) punktu un produktu zemāko pārdošanas cenu.

                        3.   Dalībvalstis, kas ir ieinteresētas saņemt daļu 2. panta a) punktā minētā daudzuma vai to visu, 10 darbdienu laikā pēc 1. punktā minētās īstenošanas regulas publicēšanas iesniedz Komisijai pieprasījumu. Minētajā pieprasījumā norāda pieprasītā produkta veidu un daudzumu (izteiktu tonnās). Dalībvalsts pieprasītais daudzums nepārsniedz daudzumu, kas minēts 2. punkta a) apakšpunktā.
                  4.   Komisija 20 darbdienu laikā pēc 1. punktā minētās īstenošanas regulas publicēšanas, nepiemērojot Regulas (ES) Nr. 1308/2013 229. panta 2. vai 3. punktā minēto procedūru, pieņem īstenošanas regulu, ar ko tā:

                              a)

                              piešķir noteiktu daudzumu katrai dalībvalstij, kas iesniedza pieprasījumu;

                              b)

                              precizē to pieejamo partiju atrašanās vietu, kas sadalītas attiecīgajām dalībvalstīm saskaņā ar 2. punkta b) apakšpunktā minētajiem kritērijiem.

                        Ja kopējais dalībvalstu pieprasītais daudzums pārsniedz šā panta 2. punkta a) apakšpunktā minēto daudzumu, šā punkta pirmās daļas a) apakšpunkta piemērošanas nolūkā attiecīgajām dalībvalstīm piešķir tādu daudzumu, kas ir proporcionāls pieprasītajam.
                  5.   Ja dalībvalstij piešķirtais daudzums ir par 50 % mazāks nekā pieprasītais daudzums, dalībvalsts var atteikties no tai piešķirtā daudzuma, par savu lēmumu 10 darbdienu laikā pēc tās īstenošanas regulas publicēšanas, ar kuru minētie produkti tika piešķirti, informējot Komisiju. Minētie produkti tad vairs nav pieejami izmantošanai shēmā saskaņā ar konkrēto īstenošanas regulu.
                  38.b pants
                  To intervences produktu pārdošana, kas darīti pieejami izmantošanai shēmā
                  1.   Ja 38.a panta 1. punktā minētā īstenošanas regula paredz, ka produkti, kas darīti pieejami izmantošanai shēmā, ir jārealizē pārdodot, piemēro šā panta 2.–7. punktu.
                  2.   Tās dalībvalsts maksājumu aģentūra, kurai ir piešķirti produkti saskaņā ar 38.a panta 4. punktu, 40 darbdienu laikā pēc tās īstenošanas regulas publicēšanas, ar kuru produkti tika piešķirti, sāk konkursa procedūru šo produktu pārdošanai.
                  Ja dalībvalstij ir piešķirti produkti, kurus glabā citas dalībvalsts maksājumu aģentūra, tad maksājumu aģentūra, kas glabā produktus, 10 darbdienu laikā pēc tās īstenošanas regulas publicēšanas, ar kuru produkti tika piešķirti, sniedz maksājumu aģentūrai, kas produktus pārdod, informāciju, kas minēta 29. panta 2. punkta d)–g) apakšpunktā.
                  3.   Ja tās dalībvalsts maksājumu aģentūra, kurai ir piešķirti produkti, ko glabā citas dalībvalsts maksājumu aģentūra, pārdod visus minētos produktus vai to daļu, maksājumu aģentūra, kura produktus pārdod, maksā maksājumu aģentūrai, kas minētos produktus glabā, šo produktu uzskaites vērtību, kura minēta Regulas (ES) Nr. 1308/2013 16. panta 2. punktā. Minēto maksājumu veic četru darbdienu laikā pēc maksājuma saņemšanas no tirgus dalībnieka apjomā, kas atbilst tā konkursa piedāvājumam. Maksājumu aģentūra, kas produktus glabā, piecu darbdienu laikā pēc maksājuma saņemšanas no maksājumu aģentūras, kura produktus pārdod, izdod šīs regulas 37. pantā minēto izņemšanas rīkojumu.
                  4.   Maksājumu aģentūra, kas produktus pārdod, 10 darbdienu laikā pēc maksājuma saņemšanas no tirgus dalībnieka apjomā, kurš atbilst tā konkursa piedāvājumam, produktu pārdošanas cenas un uzskaites vērtības starpību, kas reizināta ar pārdoto daudzumu, pārskaita struktūrai, kurai Komisija veic maksājumus saskaņā ar Regulu (ES) Nr. 223/2014. Pārskaitīto summu papildus darbības programmā jau pieejamajiem resursiem izmanto, lai finansētu vistrūcīgākajām personām paredzētās pārtikas iegādi un izplatīšanu.
                  5.   Administratīvos izdevumus, kas saistīti ar produktu pārdošanu, sedz maksājumu aģentūra, kura produktus pārdod.
                  6.   Deleģētās regulas (ES) 2016/1238 II nodaļu un šī regulas II sadaļas III nodaļu, izņemot šīs regulas 28. panta 2. punktu, 29. panta 2. punkta b) apakšpunktu, 30. panta 1. punkta a) un e) apakšpunktu, 31. pantu, 32. panta 2. punktu, 33. panta 2. punkta otro daļu un 36. pantu, piemēro konkursa procedūrai, ko saskaņā ar šā panta 2. punktu sāk maksājumu aģentūra. Šīs regulas 32. panta 1. punktu un 33. panta 3. punktu mutatis mutandis piemēro attiecīgajam dalībvalsts lēmumam. Šīs regulas 30. panta 1. punkta g) apakšpunkta piemērošanas nolūkā īstenošanas regulā par pārdošanas sākšanu paredzētais nodrošinājuma apjoms ir nodrošinājuma apjoms, kas paredzēts šīs regulas 38.a panta 1. punktā minētajā īstenošanas regulā.
                  7.   Ja visi dalībvalstij piešķirtie produkti vai to daļa nav pārdoti piecu mēnešu laikā no tās īstenošanas regulas publicēšanas, ar kuru produkti tika piešķirti, minētie produkti vairs nav pieejami saskaņā ar konkrēto īstenošanas regulu.

                     (*1)  Eiropas Parlamenta un Padomes 2014. gada 11. marta Regula (ES) Nr. 223/2014 par Eiropas atbalsta fondu vistrūcīgākajām personām (OV L 72, 12.3.2014., 1. lpp.).”;"

                  2)

                  regulas 65. panta 1. punkta d) apakšpunkta ii) punktu aizstāj ar šādu:

                              “ii)

                              informācija, kas attiecas uz realizāciju pārtikas izplatīšanas shēmā vistrūcīgāko personu atbalstam, ieskaitot attiecīgo summu (pārdošanas cenas un uzskaites vērtības starpību) un brīdi, kurā minētā summa saskaņā ar šīs regulas 38.b panta 4. punktu tiek pārskaitīta struktūrai, kurai Komisija veic maksājumus saskaņā ar Regulu (ES) Nr. 223/2014.”

            2. pants
      Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 16. augustā

               Komisijas vārdā –

               priekšsēdētājs

            Jean-Claude JUNCKER

         (1)  OV L 347, 20.12.2013., 671. lpp.

         (2)  Eiropas Parlamenta un Padomes 2014. gada 11. marta Regula (ES) Nr. 223/2014 par Eiropas atbalsta fondu vistrūcīgākajām personām (OV L 72, 12.3.2014., 1. lpp.).

         (3)  Komisijas 2016. gada 18. maija Deleģētā regula (ES) 2016/1238, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz valsts intervenci un privātās uzglabāšanas atbalstu (OV L 206, 30.7.2016., 15. lpp.).

         (4)  Komisijas 2016. gada 18. maija Īstenošanas regula (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (OV L 206, 30.7.2016., 71. lpp.).


title: Komisijas Īstenošanas regula (ES) Nr. 26/2014 ( 2014. gada 13. janvāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               14.1.2014

               LV

               Eiropas Savienības Oficiālais Vēstnesis

               L 9/7

      KOMISIJAS ĪSTENOŠANAS REGULA (ES) Nr. 26/2014
   (2014. gada 13. janvāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 13. janvārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  78,9

                  MA

                  76,5

                  TN

                  97,0

                  TR

                  122,9

                  ZZ

                  93,8

                  0707 00 05

                  MA

                  158,2

                  TR

                  120,5

                  ZZ

                  139,4

                  0709 93 10

                  MA

                  65,7

                  TR

                  124,6

                  ZZ

                  95,2

                  0805 10 20

                  EG

                  58,6

                  MA

                  74,3

                  TR

                  82,3

                  ZA

                  57,9

                  ZZ

                  68,3

                  0805 20 10

                  IL

                  186,9

                  MA

                  66,8

                  ZZ

                  126,9

                  0805 20 30, 0805 20 50, 0805 20 70, 0805 20 90

                  IL

                  180,9

                  JM

                  93,8

                  MA

                  117,9

                  TR

                  82,5

                  ZZ

                  118,8

                  0805 50 10

                  EG

                  66,2

                  TR

                  74,2

                  ZZ

                  70,2

                  0808 10 80

                  CA

                  147,4

                  CN

                  110,7

                  MK

                  34,9

                  US

                  167,9

                  ZZ

                  115,2

                  0808 30 90

                  CN

                  53,4

                  TR

                  165,9

                  US

                  196,4

                  ZZ

                  138,6

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 801/2014 ( 2014. gada 24. jūlijs ), ar kuru nosaka laika grafiku un citus īstenošanas nosacījumus, kas saistīti ar resursu piešķiršanas mehānismu Savienības Pārvietošanas programmai Patvēruma, migrācijas un integrācijas fonda ietvaros

text:
               25.7.2014

               LV

               Eiropas Savienības Oficiālais Vēstnesis

               L 219/19

         KOMISIJAS ĪSTENOŠANAS REGULA (ES) Nr. 801/2014
   (2014. gada 24. jūlijs),
   ar kuru nosaka laika grafiku un citus īstenošanas nosacījumus, kas saistīti ar resursu piešķiršanas mehānismu Savienības Pārvietošanas programmai Patvēruma, migrācijas un integrācijas fonda ietvaros
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 516/2014, ar ko izveido Patvēruma, migrācijas un integrācijas fondu (1), un jo īpaši tās 17. panta 8. punktu,
   pēc apspriešanās ar Patvēruma, migrācijas un integrācijas un iekšējās drošības fonda komiteju, kura izveidota ar 59. panta 1. punktu Eiropas Parlamenta un Padomes 2014. gada 16. aprīļa Regulā (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (2),
   tā kā:

               (1)

               Papildus summām, kas piešķirtas saskaņā ar Regulas (ES) Nr. 516/2014 15. panta 1. punkta a) apakšpunktu, dalībvalstis ik pēc diviem gadiem saņem papildu summu par katru pārvietoto personu.

               (2)

               Būtu jānorāda laikposmi, kas jāņem vērā papildu summas aprēķināšanai. Ir lietderīgi noteikt trīs pārvietošanas periodus, katrā no tiem dalībvalstij var piešķirt papildu summu.

               (3)

               Ja 2017. gadā šķiet nepieciešams 2019. gadā pārskatīt Savienības kopīgās prioritātes pārvietošanas jomā, kuras minētas Regulas (ES) Nr. 516/2014 17. panta 2. punktā, tad trešo pārvietošanas periodu, kas aptver 2018.–2020. gadu, var saīsināt līdz 2018. un 2019. gada laikposmam. Šajā gadījumā šī regula tiks grozīta, lai paredzētu papildu pārvietošanas periodu 2020. gadā.

               (4)

               Lai Komisija varētu noteikt papildu summu, kas saistībā ar pārvietošanu jāpiešķir jebkurā konkrētajā pārvietošanas periodā, katrai dalībvalstij būtu jāiesniedz Komisijai aplēses par to personu skaitu, ko šī dalībvalsts plāno pārvietot attiecīgajā periodā. Aplēses būtu jāiesniedz, izmantojot elektronisko datu apmaiņas sistēmu, kas izveidota ar Komisijas Īstenošanas regulas (ES) Nr. 802/2014 (3) 2. pantu.

               (5)

               Regulā (ES) Nr. 516/2014 ir noteikts, ka pārvietošanai paredzētās papildu summas dalībvalstīm pirmo reizi ir jāpiešķir ar individuāliem finansēšanas lēmumiem, ar kuriem apstiprina valsts programmas, kas minētas Regulas (ES) Nr. 514/2014 14. pantā. Tāpēc attiecībā uz 2014. un 2015. gada pārvietošanas periodu Komisijai iesniedzamajās valsts programmās būtu jāiekļauj aplēses par to personu skaitu, ko dalībvalsts plāno pārvietot minētajā periodā. Attiecībā uz pārējiem pārvietošanas periodiem katrai dalībvalstij būtu jāiesniedz aplēses līdz tā gada 15. septembrim, kas ir pirms attiecīgā pārvietošanas perioda.

               (6)

               Katrai dalībvalstij piešķiramā papildu summa, kas paredzēta pārvietošanai, ir balstīta uz aplēsēm par to personu skaitu, ko dalībvalsts plāno pārvietot. Lai pretendētu uz papildu summas maksājumu, attiecīgajām personām jābūt faktiski pārvietotām no attiecīgā perioda sākuma un ne vēlāk kā sešu mēnešu laikā pēc minētā perioda beigām.

               (7)

               Lai saņemtu papildu summu, kuras pamatā ir vienreizējs maksājums par katru pārvietoto personu, dalībvalstīm būtu jāpaziņo Komisijai to personu skaits, kuras atbilst maksājuma piešķiršanas nosacījumiem. Dalībvalstīm būtu jāsaglabā pierādījumi par to, ka šīs personas atbilst maksājuma piešķiršanas nosacījumiem.

               (8)

               Regula (ES) Nr. 516/2014 ir saistoša Apvienotajai Karalistei un Īrijai, tādējādi tām ir saistoša šī regula.

               (9)

               Dānijai nav saistoša nedz Regula (ES) Nr. 516/2014, nedz šī regula.

               (10)

               Lai varētu nekavējoties piemērot šajā regulā paredzētos pasākumus un neaizkavētu valsts programmu apstiprināšanu, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Papildu summas piešķīrums par pārvietotām personām
   1.   Lai dalībvalstīm piešķirtu papildu summu par pārvietotajām personām, kā paredzēts Regulas (ES) Nr. 516/2014 17. panta 1. punktā, katra dalībvalsts iesniedz Komisijai aplēses par to personu skaitu, ko tā plāno pārvietot jebkurā no šādiem periodiem:

               a)

               2014. un 2015. gads,

               b)

               2016. un 2017. gads,

               c)

               2018., 2019. un 2020. gads.

         2.   Aplēsēs iekļauj to personu skaitu, kuras pieder vienai no Regulas (ES) Nr. 516/2014 17. panta 2. punktā definētajām prioritārajām personu kategorijām un grupām. Aplēses tiek iesniegtas, izmantojot elektronisko datu apmaiņas sistēmu, kas izveidota ar Īstenošanas regulas (ES) Nr. 802/2014 2. pantu, šādā veidā:

               a)

               aplēses par 2014. un 2015. gadu tiek iekļautas dalībvalsts valsts programmā, kas iesniegta saskaņā ar Regulas (ES) Nr. 514/2014 14. pantu;

               b)

               aplēses par 2016. un 2017. gadu tiek iesniegtas līdz 2015. gada 15. septembrim;

               c)

               aplēses par 2018.–2020. gadu tiek iesniegtas līdz 2017. gada 15. septembrim.

         3.   Komisija pārbauda aplēses un pēc iespējas drīz lemj par papildu summām, ko jāpiešķir katrai dalībvalstij, kā paredzēts Regulas (ES) Nr. 516/2014 17. panta 9. punktā.
   2. pants
   Nosacījumi papildu summas piešķiršanai par pārvietotām personām un ziņošana
   1.   Lai saņemtu papildu summu, attiecīgās personas tiek faktiski pārvietotas no attiecīgā perioda sākuma un ne vēlāk kā sešu mēnešu laikā pēc minētā perioda beigām.
   Dalībvalstis saglabā informāciju, kas vajadzīga, lai pienācīgi identificētu pārvietotās personas un to pārvietošanas datumu.
   Attiecībā uz personām, kuras pieder vienai no Regulas (ES) Nr. 516/2014 17. panta 2. punktā minētajām prioritārajām personu kategorijām un grupām, dalībvalstis arī saglabā pierādījumus, ka šīs personas pieder attiecīgajai prioritārajai personu kategorijai vai grupai.
   2.   Katra dalībvalstis, kurai piešķirta pārvietošanai paredzētā papildu summa, iekļauj Regulas (ES) Nr. 514/2014 39. pantā minētajos gada pārskatos to pārvietoto personu skaitu, par kurām ir tiesības saņemt papildu summu, kā arī to personu skaitu, kuras pieder vienai no Regulas (ES) Nr. 516/2014 17. panta 2. punktā definētajām prioritārajām personu kategorijām un grupām. Katru pārvietoto personu drīkst skaitīt tikai vienreiz.
   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2014. gada 24. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 150, 20.5.2014., 168. lpp.

      (2)  OV L 150, 20.5.2014., 112. lpp.

      (3)  Komisijas Īstenošanas regula (ES) Nr. 802/2014, ar ko izveido valsts programmu modeļus un paredz noteikumus un nosacījumus, kurus piemēro elektroniskajai datu apmaiņas sistēmai starp Komisiju un dalībvalstīm saskaņā ar Eiropas Parlamenta un Padomes Regulu (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (skatīt šā Oficiālā Vēstneša 22. lappusi).


title: Komisijas Īstenošanas regula (ES) 2017/268 (2017. gada 14. februāris) par atsevišķu preču klasifikāciju kombinētajā nomenklatūrā

text:
               17.2.2017

               LV

               Eiropas Savienības Oficiālais Vēstnesis

               L 40/1

         KOMISIJAS ĪSTENOŠANAS REGULA (ES) 2017/268
   (2017. gada 14. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:

               (1)

               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 14. februārī

            Komisijas

            un tās priekšsēdētāja vārdā –

            Nodokļu politikas un muitas savienības ģenerāldirektorāta

            ģenerāldirektors

         Stephen QUEST

      (1)  OV L 269, 10.10.2013., 1. lpp.

      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      PIELIKUMS

                  Preču apraksts

                  Klasifikācija (KN kods)

                  Pamatojums

                  (1)

                  (2)

                  (3)

                  Izstrādājums, kas ir baltas tabletes ar šādu sastāvu:

                              —

                              steviolglikozīdi,

                              —

                              nātrija karbonāts,

                              —

                              nātrija citrāts,

                              —

                              leicīns.

                        200 tabletes (katra 56 mg), sagatavotas mazumtirdzniecībai, kabatas formāta dozatorā.
                  Izstrādājuma vienas tabletes enerģētiskā vērtība ir 0,06 kcal.

                  2106 90 92

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 38. nodaļas 1. piezīmes b) apakšpunktu un KN kodu 2106 , 2106 90  un 2106 90 92  formulējumu.
                  Saskaņā ar 38. nodaļas 1. piezīmes b) apakšpunktu izstrādājumu nevar uzskatīt par 38. nodaļas ķīmisku izstrādājumu, jo tas satur vielas ar uzturvērtību, ko izmanto pārtikas izstrādājumu ražošanai. Uzturvērtības daudzumam nav noteikta robežvērtība.
                  Steviolglikozīdus un leicīnu uzskata par vielām ar uzturvērtību (sk. arī harmonizētās sistēmas skaidrojumus par 38. nodaļas vispārīgo skaidrojumu trešo no beigām un priekšpēdējo daļu).
                  Izstrādājumi (piemēram, tabletes), kas sastāv no saldinātāja un pārtikas produkta un ko izmanto saldināšanas nolūkā, būtu klasificējami pozīcijā 2106  (sk. arī harmonizētās sistēmas skaidrojumus par pozīciju 2106 , 10. punktu).
                  Tāpēc izstrādājums ir klasificējams pozīcijā 2106 90 92  pie citiem pārtikas izstrādājumiem.


title: Komisijas Īstenošanas regula (ES) 2015/1758 (2015. gada 28. septembris), ar ko folpetu apstiprina par esošu aktīvo vielu izmantošanai 7. un 9. produkta veida biocīdos (Dokuments attiecas uz EEZ)

text:
               2.10.2015

               LV

               Eiropas Savienības Oficiālais Vēstnesis

               L 257/15

         KOMISIJAS ĪSTENOŠANAS REGULA (ES) 2015/1758
   (2015. gada 28. septembris),
   ar ko folpetu apstiprina par esošu aktīvo vielu izmantošanai 7. un 9. produkta veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) izveido to esošo aktīvo vielu sarakstu, kuras jānovērtē, lai lemtu par to iespējamu apstiprināšanu lietošanai biocīdos.

               (2)

               Folpets ir šajā sarakstā.

               (3)

               Folpets saskaņā ar Eiropas Parlamenta un Padomes Direktīvas 98/8/EK (3) 16. panta 2. punktu ir novērtēts lietošanai 7. biocīdu produkta veidam “Plēves konservanti” un 9. biocīdu produkta veidam “Šķiedru, ādas, gumijas un polimerizētu materiālu konservanti”, kas definēti minētās direktīvas V pielikumā un attiecīgi atbilst 7. biocīdu produkta veidam un 9. biocīdu produkta veidam, kuri definēti Regulas (ES) Nr. 528/2012 V pielikumā.

               (4)

               Par kompetento novērtētājiestādi tika izraudzīta Itālija, un tā saskaņā ar Komisijas Regulas (EK) Nr. 1451/2007 (4) 14. panta 4. un 6. punktu 2011. gada jūnijā Komisijai iesniedza novērtējuma ziņojumu kopā ar saviem ieteikumiem.

               (5)

               Saskaņā ar Deleģētās regulas (ES) Nr. 1062/2014 7. panta 1. punkta b) apakšpunktu, Biocīdu komiteja 2014. gada 17. jūnijā formulēja Eiropas Ķimikāliju aģentūras atzinumus.

               (6)

               Saskaņā ar minētajiem atzinumiem 7. un 9. produkta veida biocīdi, kas satur folpetu, varētu atbilst Direktīvas 98/8/EK 5. panta prasībām, ja attiecībā uz to lietošanu tiek ievēroti noteikti nosacījumi.

               (7)

               Tāpēc ir lietderīgi folpetu apstiprināt lietošanai 7. un 9. produkta veida biocīdos ar noteikumu, ka tiek ievēroti pielikumā norādītie konkrētie nosacījumi.

               (8)

               Tā kā folpets atbilst kritērijiem, pēc kuriem vielas kvalificē Eiropas Parlamenta un Padomes Regulas (EK) Nr. 1272/2008 (5) I pielikumā definētajā ādas sensibilizatoru 1. kategorijā, apstrādāti izstrādājumi, kuri apstrādāti ar folpetu vai kuros tas iestrādāts, būtu jālaiž tirgū tikai ar attiecīgu marķējumu.

               (9)

               Pirms apstiprina aktīvo vielu, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (10)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Folpetu apstiprina par aktīvo vielu lietošanai 7. un 9. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 28. septembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (4)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      (5)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas tīrības minimālā pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi

                  Folpets

                     IUPAC nosaukums:
                  N-(trihlormetiltio)ftalimīds

                     EK Nr.: 205-088-6

                     CAS Nr.: 133-07-3

                  940 g/kg

                  2016. gada 1. oktobris

                  2026. gada 30. septembris

                  7

                  Produkta novērtēšanā īpašu uzmanību pievērš tām ekspozīcijām (iedarbībai), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav vērtēti.
                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              rūpnieciskiem lietotājiem nosaka drošas darba metodes un attiecīgus organizatoriskos pasākumus. Ja eksponētību līdz pieņemamam līmenim nevar samazināt ar citiem līdzekļiem, biocīdus lieto, izmantojot piemērotus individuālās aizsardzības līdzekļus;

                              2)

                              ņemot vērā riskus augsnei, ja vien nav iespējams pierādīt, ka riskus līdz pieņemamam līmenim var samazināt citā veidā, biocīdu marķējumā un attiecīgā gadījumā drošības datu lapās norāda, ka jāveic piesardzības pasākumi, kas, saglabātos maisījumus ārpus telpām uzklājot ar otu, novērstu biocīda noteces un līdz minimumam ierobežotu tā emisijas vidē;

                              3)

                              ņemot vērā riskus augsnei, ja vien nav iespējams pierādīt, ka riskus augsnei iespējams samazināt līdz pieņemamam līmenim, tos neatļauj lietot tādu maisījumu saglabāšanai, ko ārpus telpām uzklāj ar smidzināšanu.

                        Lai apstrādātus izstrādājumus varētu laist tirgū, jāizpilda šāds nosacījums.
                  Par tāda apstrādāta izstrādājuma laišanu tirgū, kurš apstrādāts ar folpetu vai kurā minētā viela iestrādāta, atbildīgajai personai jānodrošina, ka minētā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā norādītā informācija.

                  9

                  Produkta novērtēšanā īpašu uzmanību pievērš tām ekspozīcijām (iedarbībai), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav vērtēti.
                  Lai attiecībā uz biocīdiem saņemtu atļauju, jāizpilda šāds nosacījums.
                  Rūpnieciskiem lietotājiem nosaka drošas darba metodes un attiecīgus organizatoriskos pasākumus. Ja eksponētību līdz pieņemamam līmenim nevar samazināt ar citiem līdzekļiem, produktus lieto, izmantojot piemērotus individuālās aizsardzības līdzekļus.
                  Lai apstrādātus izstrādājumus varētu laist tirgū, jāizpilda šāds nosacījums.
                  Par tāda apstrādāta izstrādājuma laišanu tirgū, kurš apstrādāts ar folpetu vai kurā minētā viela iestrādāta, atbildīgajai personai jānodrošina, ka minētā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā norādītā informācija.

         (1)  Šajā slejā norādītā tīrības pakāpe ir saskaņā ar Direktīvas Nr. 98/8/EK 16. panta 2. punkta veiktajā novērtēšanā izmantotās aktīvās vielas tīrības minimālā pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Komisijas Īstenošanas regula (ES) 2015/629 (2015. gada 22. aprīlis), par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Finocchiona (AĢIN))

text:
               23.4.2015

               LV

               Eiropas Savienības Oficiālais Vēstnesis

               L 104/6

         KOMISIJAS ĪSTENOŠANAS REGULA (ES) 2015/629
   (2015. gada 22. aprīlis),
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Finocchiona (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 15. panta 1. punktu un 52. punkta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā lūgts reģistrēt nosaukumu Finocchiona, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Finocchiona būtu jāreģistrē.

               (3)

               Itālijas iestādes 2013. gada 27. jūnija vēstulē par nosaukuma reģistrācijas pieteikumu ir paziņojušas Komisijai, ka Itālijā reģistrētie uzņēmumi Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) un Italia Alimentari Spa, bijusī Industria Bussetana Insaccati Suini Spa (Settecani di Castelvetro di Modena), kas veic uzņēmējdarbību ārpus attiecīgā ģeogrāfiskā apgabala, ir likumīgi tirgojuši produktu, kas apzīmēts ar tirdzniecības nosaukumu Finocchiona, pastāvīgi lietojot šo nosaukumu jau vairāk nekā piecus gadus, un ka šis jautājums ir ticis izskatīts minētās valsts līmeņa iebildumu iesniegšanas procedūrā. Tātad minētie uzņēmumi pildīja Regulas (ES) Nr. 1151/2012 15. panta 1. punktā paredzētos nosacījumus, lai pārējas periodā varētu likumīgi lietot tirdzniecības nosaukumu pēc tā reģistrācijas.

               (4)

               Ievērojot to, ka šie uzņēmumi pilda Regulas (ES) Nr. 1151/2012 15. panta 1. punktā paredzētos nosacījumus, būtu jāpiešķir tiem piecu gadu pārejas periods, lai atļautu tiem lietot nosaukumu Finocchiona.

               (5)

               Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,

         IR PIEŅĒMUSI ŠO REGULU.
   1. pants
   Nosaukums Finocchiona ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.2. grupas Gaļas produkti (termiski apstrādāti, sālīti, kūpināti u. c.) saskaņā ar Komisijas Regulas (ES) Nr. 668/2014 (3) XI pielikumu.
   2. pants
   Uzņēmumi Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia-Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) un Italia Alimentari Spa, bijusī Industria Bussetana Insaccati Suini Spa (Settecani di Castelvetro di Modena) drīkst turpināt lietot reģistrēto nosaukumu Finocchiona (AĢIN) piecu gadu pārejas periodā no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 14.12.2012., 1. lpp.

      (2)  OV C 155, 23.5.2014., 5. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 1217/2013 ( 2013. gada 28. novembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               29.11.2013

               LV

               Eiropas Savienības Oficiālais Vēstnesis

               L 319/5

         KOMISIJAS ĪSTENOŠANAS REGULA (ES) Nr. 1217/2013
   (2013. gada 28. novembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 28. novembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  51,8

                  MA

                  41,4

                  TR

                  62,5

                  ZZ

                  51,9

                  0707 00 05

                  AL

                  41,5

                  EG

                  200,0

                  TR

                  96,5

                  ZZ

                  112,7

                  0709 91 00

                  EG

                  200,0

                  ZZ

                  200,0

                  0709 93 10

                  MA

                  134,1

                  TR

                  97,4

                  ZZ

                  115,8

                  0805 20 10

                  AU

                  134,7

                  MA

                  68,8

                  PE

                  131,0

                  ZA

                  149,3

                  ZZ

                  121,0

                  0805 20 30, 0805 20 50, 0805 20 70, 0805 20 90

                  IL

                  59,5

                  PE

                  74,3

                  PK

                  59,4

                  SZ

                  43,6

                  TR

                  69,2

                  UY

                  92,4

                  ZA

                  192,9

                  ZZ

                  84,5

                  0805 50 10

                  TR

                  76,0

                  ZZ

                  76,0

                  0808 10 80

                  AU

                  125,0

                  BA

                  45,7

                  MK

                  33,9

                  US

                  145,4

                  ZA

                  131,8

                  ZZ

                  96,4

                  0808 30 90

                  TR

                  114,2

                  ZZ

                  114,2

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/1562 (2015. gada 18. septembris), ar ko nosaka daudzumus, kuri jāpieskaita apjomam, kas paredzēts apakšperiodam no 2016. gada 1. janvāra līdz 31. martam, saskaņā ar tarifu kvotām, kuras olu un olu albumīna nozarē atvērtas ar Regulu (EK) Nr. 539/2007

text:
               19.9.2015

               LV

               Eiropas Savienības Oficiālais Vēstnesis

               L 244/49

         KOMISIJAS ĪSTENOŠANAS REGULA (ES) 2015/1562
   (2015. gada 18. septembris),
   ar ko nosaka daudzumus, kuri jāpieskaita apjomam, kas paredzēts apakšperiodam no 2016. gada 1. janvāra līdz 31. martam, saskaņā ar tarifu kvotām, kuras olu un olu albumīna nozarē atvērtas ar Regulu (EK) Nr. 539/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Regulu (EK) Nr. 539/2007 (2) ir atvērtas ikgadējas tarifu kvotas olu un olu albumīna nozares produktu importēšanai.

               (2)

               Daudzumi, kas norādīti importa licenču pieteikumos, kuri laikā no 2015. gada 1. līdz 7. septembrim iesniegti par apakšperiodu no 2015. gada 1. oktobra līdz 31. decembrim, ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 539/2007 un kuri jāpieskaita apakšperiodam no 2016. gada 1. janvāra līdz 31. martam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 18. septembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 15. maija Regula (EK) Nr. 539/2007 par tarifu kvotas atvēršanu un pārvaldīšanu olu un olu albumīna nozarē (OV L 128, 16.5.2007., 19. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2016. gada 1. janvāra līdz 31. martam
                  (ekvivalents – olas čaumalā kilogramos)

                  09.4015

                  67 500 000

                  09.4401

                  1 815 000

                  09.4402

                  6 005 000


title: Komisijas Īstenošanas regula (ES) 2016/1167 (2016. gada 18. jūlijs), ar kuru groza Padomes Īstenošanas regulu (ES) Nr. 102/2012, ar ko nosaka galīgo antidempinga maksājumu par cita starpā Ķīnas Tautas Republikas izcelsmes tērauda trošu un tauvu importu un attiecina šo maksājumu arī uz tērauda trošu un tauvu importu, kurš nosūtīts no Korejas Republikas, neatkarīgi no tā, vai tas ir deklarēts ar izcelsmi Korejas Republikā

text:
               19.7.2016

               LV

               Eiropas Savienības Oficiālais Vēstnesis

               L 193/19

         KOMISIJAS ĪSTENOŠANAS REGULA (ES) 2016/1167
   (2016. gada 18. jūlijs),
   ar kuru groza Padomes Īstenošanas regulu (ES) Nr. 102/2012, ar ko nosaka galīgo antidempinga maksājumu par cita starpā Ķīnas Tautas Republikas izcelsmes tērauda trošu un tauvu importu un attiecina šo maksājumu arī uz tērauda trošu un tauvu importu, kurš nosūtīts no Korejas Republikas, neatkarīgi no tā, vai tas ir deklarēts ar izcelsmi Korejas Republikā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 11. panta 4. punktu un 13. panta 4. punktu,
   tā kā:
   A.   SPĒKĀ ESOŠIE PASĀKUMI

               (1)

               Ar Padomes Regulu (EK) Nr. 1796/1999 (2) Padome noteica galīgu antidempinga maksājumu cita starpā Ķīnas Tautas Republikas izcelsmes tērauda trošu un tauvu importam. Pēc divām termiņa beigu pārskatīšanām saskaņā ar pamatregulas 11. panta 2. punktu antidempinga pasākumi tika saglabāti ar Padomes Regulu (EK) Nr. 1858/2005 (3) un Padomes Īstenošanas regulu (ES) Nr. 102/2012 (4).

               (2)

               Pēc pretapiešanas izmeklēšanas saskaņā ar pamatregulas 13. pantu Padome ar Padomes Īstenošanas regulu (ES) Nr. 400/2010 (5) galīgo antidempinga maksājumu par cita starpā Ķīnas Tautas Republikas izcelsmes tērauda trošu un tauvu importu attiecināja arī uz tērauda trošu un tauvu importu, kurš nosūtīts no Korejas Republikas, neatkarīgi no tā, vai tas ir deklarēts ar izcelsmi Korejas Republikā. Ar šo pašu regulu konkrēti Korejas ražotāji eksportētāji tika atbrīvoti no minētajiem attiecinātajiem pasākumiem.

               (3)

               Patlaban ir spēkā antidempinga maksājums (“spēkā esošie pasākumi”), kas noteikts ar Īstenošanas regulu (ES) Nr. 102/2012, kurā jaunākie grozījumi izdarīti ar Komisijas Īstenošanas regulu (ES) 2016/90 (6), par cita starpā Ķīnas Tautas Republikas izcelsmes tērauda trošu un tauvu importu, kas attiecināts arī uz tērauda trošu un tauvu importu, kurš nosūtīts no Korejas Republikas, neatkarīgi no tā, vai tas ir deklarēts ar izcelsmi Korejas Republikā. No Korejas Republikas nosūtīta pārskatāmā ražojuma importam Eiropas Savienībā piemēro galīgo antidempinga maksājumu 60,4 % apmērā, izņemot ražojumus, ko ražojuši uzņēmumi, kuriem ir piešķirts atbrīvojums.

         B.   PROCEDŪRA

   1.   Procedūras sākšana

               (4)

               Eiropas Komisija (“Komisija”) saskaņā ar pamatregulas 11. panta 4. punktu un 13. panta 4. punktu saņēma pieprasījumu par atbrīvojumu no antidempinga pasākumiem, kurus piemēro Ķīnas Tautas Republikas izcelsmes trošu un tauvu importam un kurus attiecina arī uz importu, kas nosūtīts no Korejas Republikas, neatkarīgi no tā, vai tā izcelsme ir deklarēta Korejas Republikā.

               (5)

               Pieprasījumu 2015. gada 7. septembrī iesniedza Daechang Steel Co. Ltd (“pieprasījuma iesniedzējs”), kas ir tērauda trošu un tauvu ražotājs eksportētājs Korejas Republikā (“attiecīgā valsts”), un tas attiecās tikai uz pieprasījuma iesniedzēju.

               (6)

               Pieprasījuma iesniedzējs sniedza pirmšķietamus pierādījumus tam, ka tas nav eksportējis pārskatāmo ražojumu uz Savienību izmeklēšanas periodā, kas tika izmantots izmeklēšanā, kuras rezultātā noteikti attiecinātie pasākumi (no 2008. gada 1. jūlija līdz 2009. gada 30. jūnijam), ka tas nav saistīts ne ar vienu pārskatāmā ražojuma ražotāju eksportētāju, kam piemēro spēkā esošos antidempinga maksājumus, un ka tas nav izvairījies no pasākumiem, kas piemērojami Ķīnas izcelsmes tērauda trosēm un tauvām, un ka tas ir uzņēmies neatsaucamas līgumsaistības par ievērojama daudzuma eksportēšanu uz Savienību.

               (7)

               Komisija, izskatījusi pieprasījuma iesniedzēja iesniegtos pierādījumus un apspriedusies ar dalībvalstīm, kā arī pēc tam, kad attiecīgajai Savienības ražošanas nozarei bija dota iespēja izteikt piezīmes, 2015. gada 26. novembrī ar Komisijas Regulu (ES) 2015/2179 (7) sāka izmeklēšanu. Turklāt atbilstoši minētās regulas 3. pantam Komisija deva rīkojumu muitas dienestiem veikt attiecīgus pasākumus, lai reģistrētu pārskatāmā ražojuma importu, kas nosūtīts no Korejas Republikas un ko pieprasījuma iesniedzējs ražo un pārdod eksportam uz Savienību, saskaņā ar pamatregulas 14. panta 5. punktu.

         2.   Pārskatāmais ražojums

               (8)

               Ražojums, uz kuru attiecas pārskatīšana, ir tērauda troses un tauvas, tostarp slēgta tinuma troses, izņemot nerūsējošā tērauda troses un tauvas, ar maksimālo šķērsgriezuma izmēru vairāk nekā 3 mm, ko nosūta no Korejas Republikas, neatkarīgi no tā, vai to izcelsme ir deklarēta Korejas Republikā (“pārskatāmais ražojums”), kuras patlaban klasificē ar KN kodiem ex 7312 10 81, ex 7312 10 83, ex 7312 10 85, ex 7312 10 89 un ex 7312 10 98 (Taric kodi 7312108113, 7312108313, 7312108513, 7312108913 un 7312109813).

         3.   Pārskata periods

               (9)

               Pārskata periods aptvēra laikposmu no 2014. gada 1. oktobra līdz 2015. gada 30. septembrim. Dati bija vākti no 2008. gada līdz pārskata perioda beigām (“izmeklēšanas periods”).

         4.   Izmeklēšana

               (10)

               Komisija oficiāli paziņoja pieteikuma iesniedzējam un Korejas Republikas pārstāvjiem par pārskatīšanas sākšanu. Ieinteresētās personas tika aicinātas darīt zināmu savu viedokli un tika informētas par iespēju pieprasīt uzklausīšanu. Netika saņemts neviens pieprasījums.

               (11)

               Komisija nosūtīja pieteikuma iesniedzējam anketu un noteiktajā termiņā saņēma atbildi. Komisija pieprasīja un uz vietas pārbaudīja visu informāciju, ko tā uzskatīja par nepieciešamu pārskatīšanai. Tika veikts pārbaudes apmeklējums pieprasījuma iesniedzēja telpās.

               (12)

               Komisija pārbaudīja, vai ir izpildīti atbrīvojuma piešķiršanas nosacījumi saskaņā ar 11. panta 4. punktu un 13. panta 4. punktu, proti, vai:

                           —

                           pieprasījuma iesniedzējs nav eksportējis pārskatāmo ražojumu izmeklēšanas periodā, kas tika izmantots izmeklēšanā, kuras rezultātā noteikti attiecinātie pasākumi, t. i., no 2008. gada 1. jūlija līdz 2009. gada 30. jūnijam,

                           —

                           pieprasījuma iesniedzējs bija sācis eksportēt pārskatāmo ražojumu pēc pretapiešanas izmeklēšanas perioda beigām,

                           —

                           pieprasījuma iesniedzējs nav saistīts ne ar vienu pārskatāmā ražojuma ražotāju eksportētāju, kam piemēro spēkā esošos antidempinga maksājumus, un nav izvairījies no pasākumiem, kas piemērojami Ķīnas izcelsmes tērauda trosēm un tauvām.

         C.   KONSTATĒJUMI

               (13)

               Izmeklēšanā apstiprinājās, ka pieprasījuma iesniedzējs nav eksportējis pārskatāmo ražojumu uz Savienību pretapiešanas izmeklēšanas periodā, kuras rezultātā noteikti attiecinātie pasākumi, proti, no 2008. gada 1. jūlija līdz 2009. gada 30. jūnijam. Pieprasījuma iesniedzējs pārskatāmo ražojumu pirmoreiz eksportēja pēc pasākumu attiecināšanas uz Korejas Republiku, precīzāk – 2015. gada otrajā pusē.

               (14)

               Pēc tam izmeklēšanā apstiprinājās, ka pieprasījuma iesniedzējs nav saistīts ne ar vienu Ķīnas eksportētāju vai ražotāju, kam piemēro ar Regulu (ES) Nr. 102/2012 noteiktos antidempinga pasākumus.

               (15)

               Turklāt izmeklēšanā apstiprinājās, ka pieprasījuma iesniedzējs patiešām ražo pārskatāmo ražojumu un nav iesaistīts pasākumu apiešanas praksē. Pieprasījuma iesniedzējs gan iegādājas iekšzemē ražotas tērauda velmētās stieples un izejmateriālus (piemēram, cinku un svinu), gan arī importē tērauda velmētās stieples no Ķīnas Tautas Republikas, kuras pēc tam tiek kodinātas, vilktas, cinkotas, vilktas otrreiz, savītas un noslēgtas pieprasījuma iesniedzēja telpās Korejas Republikā. Gatavais ražojums tiek pārdots iekšzemes tirgū un arī eksportēts uz Amerikas Savienotajām Valstīm, Āziju un Savienību.

               (16)

               Minētās ražošanas darbības var uzskatīt par montāžas vai nobeiguma apstrādes darbību. Pamatregulas 13. panta 2. punktā ir paredzēti nosacījumi, saskaņā ar kuriem montāžas darbība tiks uzskatīta par pasākumu apiešanu. Saskaņā ar minētā panta minētā punkta b) apakšpunktu viens no nosacījumiem ir tāds, ka attiecīgās detaļas veido vairāk par 60 % no kopējās samontētā ražojuma detaļu vērtības. Izmeklēšanas laikā tika konstatēts, ka pieprasījuma iesniedzēja izmantoto Ķīnas izejvielu daļa bijusi ievērojami zemāka par pamatregulas 13. panta 2. punkta b) apakšpunktā noteikto 60 % slieksni. Izmantoto Ķīnā ražoto detaļu (proti, izejvielu) procentuālā daļa bija 38 %. Ja minētais slieksnis ir pārsniegts, 13. panta 2. punkta b) apakšpunktā ir noteikta prasība noskaidrot, vai ir sasniegts pievienotās vērtības slieksnis – 25 % (“pievienotās vērtības tests”). 60 % no detaļu kopējās vērtības slieksnis nebija pārsniegts. Tādējādi, pamatojoties uz faktiskajām izmaksām, kas radušās pārskata periodā, nebija nepieciešams noskaidrot, vai sasniegts 25 % pievienotās vērtības slieksnis pamatregulas 13. panta 2. punkta b) apakšpunkta nozīmē.

               (17)

               Pieprasījuma iesniedzējs pārskatāmo ražojumu sāka ražot 2015. gada vidū. Tā kā ražošanas posma sākumā radās ārkārtas ražošanas izmaksas, tika veikti jauni aprēķini, pamatojoties uz standarta ražošanas izmaksām (neskaitot darbības sākšanas izmaksas un paredzot augstu ražošanas jaudas izmantošanas līmeni). Pēc tam tika konstatēts, ka Ķīnas izcelsmes izejvielu daļa bijusi lielāka nekā 60 % no kopējās gatavā ražojuma detaļu vērtības (69 %). Šā iemesla dēļ tika veikts pievienotās vērtības tests saskaņā ar pamatregulas 13. panta 2. punktu. Minētais tests parādīja, ka no Ķīnas Tautas Republikas ievesto detaļu pievienotā vērtība ievērojami pārsniedz 25 % no ražošanas izmaksām slieksni, kas noteikts pamatregulas 13. panta 2. punkta b) apakšpunktā. Tādējādi pieprasījuma iesniedzēja veiktās ražošanas darbības netiek uzskatītas par pasākumu apiešanu saskaņā ar pamatregulas 13. panta 2. punktu.

               (18)

               Izmeklēšanā arī apstiprinājās, ka pieprasījuma iesniedzējs nav iegādājies gatavo pārskatāmo ražojumu no Ķīnas Tautas Republikas, lai to pārdotu tālāk vai pārsūtītu uz Savienību, un ka uzņēmums varēja pamatot visu eksportu, ko tas veicis izmeklēšanas periodā.

               (19)

               Ņemot vērā konstatējumus, kas aprakstīti no 13. līdz 18. apsvērumam, Komisija secina, ka pieprasījuma iesniedzējs atbilst atbrīvojuma piešķiršanas nosacījumiem saskaņā ar pamatregulas 11. panta 4. punktu un 13. panta 4. punktu.

               (20)

               Ar iepriekš minētajiem konstatējumiem tika iepazīstināts pieprasījuma iesniedzējs un Savienības ražošanas nozare, un tiem tika dota iespēja sniegt piezīmes. Pieprasījuma iesniedzējs atbildēja, ka piekrīt Komisijas secinājumiem. Citas piezīmes netika iesniegtas.

         D.   GROZĪJUMI SARAKSTĀ AR UZŅĒMUMIEM, UZ KURUS ATBRĪVO NO SPĒKĀ ESOŠAJIEM PASĀKUMIEM

               (21)

               Saskaņā ar iepriekš minētajiem konstatējumiem pieprasījuma iesniedzējs būtu jāiekļauj to uzņēmumu sarakstā, kuri ir atbrīvoti no antidempinga maksājuma, kas noteikts ar Īstenošanas regulu (ES) Nr. 102/2012.

               (22)

               Kā noteikts Regulas (ES) Nr. 400/2010 1. panta 2. punktā, atbrīvojuma piemērošana ir atkarīga no tāda derīga komercrēķina iesniegšanas dalībvalstu muitas dienestiem, kas atbilst minētās regulas pielikumā izklāstītajām prasībām. Ja šāds rēķins netiek iesniegts, turpina piemērot antidempinga maksājumu.

               (23)

               Turklāt saskaņā ar pamatregulas 13. panta 4. punktu pieprasījuma iesniedzēja ražoto tērauda trošu un tauvu importam piešķirtais atbrīvojums no attiecinātajiem pasākumiem paliek spēkā, ja atbrīvojums ir pamatots ar galīgi konstatētajiem faktiem. Ja pirmšķietamie pierādījumi liecina par kaut ko citu, Komisija drīkst sākt izmeklēšanu, lai noteiktu, vai ir pamats atsaukt atbrīvojumu.

               (24)

               Pieprasījuma iesniedzēja ražoto tērauda trošu un tauvu importam atbrīvojumu no attiecinātajiem pasākumiem piešķīra, pamatojoties uz šajā pārskatīšanā konstatētajiem faktiem. Tādējādi šis atbrīvojums ir piemērojams tikai tādu tērauda trošu un tauvu importam, kuras nosūtītas no Korejas Republikas un kuras ražojusi iepriekš minētā konkrētā juridiskā persona. Atbrīvojums nebūtu jāattiecina uz importētām tērauda trosēm un tauvām, ko ražojis kāds uzņēmums, kura nosaukums nav konkrēti norādīts Īstenošanas regulas (ES) Nr. 102/2012 1. panta 4. punktā, ieskaitot uzņēmumus, kas ir saistīti ar konkrēti norādītajiem uzņēmumiem, un tām būtu jāpiemēro minētajā regulā noteiktā atlikusī maksājuma likme.

               (25)

               Īstenošanas regula (ES) Nr. 102/2012, kurā jaunākie grozījumi izdarīti ar Īstenošanas regulu (ES) 2016/90, būtu jāgroza, lai tās 1. panta 4. punkta tabulā iekļautu Daechang Steel Co. Ltd.

               (26)

               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 1225/2009 15. panta 1. punktu izveidotā komiteja,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 102/2012, kurā jaunākie grozījumi izdarīti ar Īstenošanas regulu (ES) 2016/90, 1. panta 4. punkta tabulu aizstāj ar šādu tabulu:

               Valsts

               Uzņēmums

                  Taric papildu kods

               Korejas Republika

               Bosung Wire Rope Co., Ltd, 568,Yongdeok-ri, Hallim-myeon, Gimae-si, Gyeongsangnam-do, 621-872

               A969

               Chung Woo Rope Co., Ltd 1682-4, Songjung-Dong, Gangseo-Gu, Busan

               A969

               CS Co., Ltd, 287-6 Soju-Dong Yangsan-City, Kyoungnam

               A969

               Cosmo Wire Ltd, 4-10, Koyeon-Ri, Woong Chon-Myon Ulju-Kun, Ulsan

               A969

               Dae Heung Industrial Co., Ltd, 185 Pyunglim – Ri, Daesan-Myun, Haman – Gun, Gyungnam

               A969

               Daechang Steel Co., Ltd, 1213, Aam-daero, Namdong-gu, Incheon

               C057

               DSR Wire Corp., 291, Seonpyong-Ri, Seo-Myon, Suncheon-City, Jeonnam

               A969

               Goodwire MFG. Co. Ltd, 984-23, Maegok-Dong, Yangsan-City, Kyungnam

               B955

               Kiswire Ltd, 20th Fl. Jangkyo Bldg, 1, Jangkyo-Dong, Chung-Ku, Seoul

               A969

               Manho Rope & Wire Ltd, Dongho Bldg, 85-2 4 Street Joongang-Dong, Jong-gu, Busan

               A969

               Line Metal Co. Ltd, 1259 Boncho-ri, Daeji-Myeon, Changnyeong-gun, Gyeongnam

               B926

               Seil Wire and Cable, 47-4, Soju-Dong, Yangsan-Si, Kyungsangnamdo

               A994

               Shin Han Rope Co., Ltd, 715-8, Gojan-Dong, Namdong-gu, Incheon

               A969

               Ssang YONG Cable Mfg. Co., Ltd, 1559-4 Song-Jeong Dong, Gang-Seo Gu, Busan

               A969

               Young Heung Iron & Steel Co., Ltd, 71-1 Sin-Chon Dong,Changwon City, Gyungnam

               A969

         2. pants
   Muitas dienestiem tiek dots rīkojums pārtraukt importa reģistrēšanu, ko tie veic, ievērojot Īstenošanas regulas (ES) 2015/2179 3. pantu. Antidempinga maksājumu par šādi reģistrētu importu neiekasē.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 18. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp.

      (2)  Padomes 1999. gada 12. augusta Regula (EK) Nr. 1796/1999, ar ko attiecībā uz tērauda trošu un tauvu importu ar izcelsmi Ķīnas Tautas Republikā, Ungārijā, Indijā, Meksikā, Polijā, Dienvidāfrikā un Ukrainā piemēro galīgo antidempinga maksājumu un galīgi iekasē uzlikto pagaidu maksājumu, kā arī izbeidz antidempinga procedūru attiecībā uz importu ar izcelsmi Korejas Republikā (OV L 217, 17.8.1999., 1. lpp.).

      (3)  Padomes 2005. gada 8. novembra Regula (EK) Nr. 1858/2005, ar ko nosaka galīgu antidempinga maksājumu par Ķīnas Tautas Republikas, Indijas, Dienvidāfrikas un Ukrainas izcelsmes tērauda trošu un tauvu importu pēc termiņa beigu pārskata saskaņā ar Regulas (EK) Nr. 384/96 11. panta 2. punktu (OV L 299, 16.11.2005., 1. lpp.).

      (4)  Padomes 2012. gada 27. janvāra Īstenošanas regula (ES) Nr. 102/2012, ar kuru pēc termiņa beigu pārskatīšanas saskaņā ar Regulas (EK) Nr. 1225/2009 11. panta 2. punktu Ķīnas Tautas Republikas un Ukrainas izcelsmes tērauda trošu un tauvu importam noteikto galīgo antidempinga maksājumu attiecina arī uz tādu tērauda trošu un tauvu importu, kas sūtītas no Marokas, Moldovas un Korejas Republikas, neatkarīgi no tā, vai tās ir deklarētas ar izcelsmi minētajās valstīs, un ar kuru saskaņā ar Regulas (EK) Nr. 1225/2009 11. panta 2. punktu izbeidz termiņa beigu pārskatīšanas procedūru attiecībā uz Dienvidāfrikas izcelsmes tērauda trošu un tauvu importu (OV L 36, 9.2.2012., 1. lpp.).

      (5)  Padomes 2010. gada 26. aprīļa Īstenošanas regula (ES) Nr. 400/2010, ar ko paplašina galīgo antidempinga maksājumu, kurš ar Regulu (EK) Nr. 1858/2005 noteikts par cita starpā Ķīnas Tautas Republikas izcelsmes tērauda trošu un tauvu importam, attiecinot to uz tērauda trošu un tauvu importu, kas nosūtīts no Korejas Republikas, neatkarīgi no tā, vai tās ir deklarētas ar izcelsmi Korejas Republikā, un ar ko izbeidz izmeklēšanu attiecībā uz importu, kas nosūtīts no Malaizijas (OV L 117, 11.5.2010.,1. lpp.).

      (6)  Komisijas 2016. gada 26. janvāra Īstenošanas regula (ES) 2016/90, ar kuru pēc daļējas starpposma pārskatīšanas saskaņā ar Padomes Regulas (EK) Nr. 1225/2009 11. panta 3. punktu groza Padomes Īstenošanas regulu (ES) Nr. 102/2012, ar ko piemēro galīgo antidempinga maksājumu tērauda trošu un tauvu importam, kura izcelsme cita starpā ir Ukrainā (OV L 19, 27.1.2016., 22. lpp.).

      (7)  Komisijas 2015. gada 25. novembra Īstenošanas regula (ES) 2015/2179, ar kuru sāk pārskatīt Padomes Īstenošanas regulu (ES) Nr. 102/2012, ar ko nosaka galīgo antidempinga maksājumu par cita starpā Ķīnas Tautas Republikas izcelsmes tērauda trošu un tauvu importu un attiecina šo maksājumu arī uz tērauda trošu un tauvu importu, kurš nosūtīts no Korejas Republikas, neatkarīgi no tā, vai tas ir deklarēts ar izcelsmi Korejas Republikā, lai noteiktu iespēju vienu Korejas eksportētāju atbrīvot no šo pasākumu piemērošanas, atceļot antidempinga maksājumu attiecībā uz importu, ko veic minētais eksportētājs, un paredzot minētā eksportētāja importa reģistrāciju (OV L 309, 26.11.2015., 3. lpp.).


title: Komisijas Īstenošanas regula (ES) 2016/264 (2016. gada 25. februāris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               26.2.2016

               LV

               Eiropas Savienības Oficiālais Vēstnesis

               L 50/27

         KOMISIJAS ĪSTENOŠANAS REGULA (ES) 2016/264
   (2016. gada 25. februāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 25. februārī

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  236,2

                  MA

                  94,1

                  SN

                  174,1

                  TN

                  107,9

                  TR

                  110,0

                  ZZ

                  144,5

                  0707 00 05

                  MA

                  83,5

                  TR

                  171,2

                  ZZ

                  127,4

                  0709 91 00

                  TN

                  173,6

                  ZZ

                  173,6

                  0709 93 10

                  MA

                  41,8

                  TR

                  158,0

                  ZZ

                  99,9

                  0805 10 20

                  EG

                  47,1

                  IL

                  64,8

                  MA

                  50,6

                  TN

                  56,6

                  TR

                  63,7

                  ZZ

                  56,6

                  0805 20 10

                  IL

                  121,3

                  MA

                  89,3

                  TR

                  84,6

                  ZZ

                  98,4

                  0805 20 30, 0805 20 50, 0805 20 70, 0805 20 90

                  IL

                  137,8

                  JM

                  161,2

                  MA

                  109,3

                  TR

                  71,8

                  US

                  130,0

                  ZZ

                  122,0

                  0805 50 10

                  EG

                  90,7

                  MA

                  85,9

                  TR

                  88,1

                  ZZ

                  88,2

                  0808 10 80

                  CL

                  93,2

                  US

                  123,9

                  ZZ

                  108,6

                  0808 30 90

                  CL

                  221,4

                  CN

                  63,3

                  TR

                  156,1

                  ZA

                  91,4

                  ZZ

                  133,1

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.